་གྱི་རིམ་པའི་དམར་ཁྲིད།
j
༄༅། །བྱང་ཆུབ་ལམ་གྱི་རིམ་པའི་དམར་ཁྲིད་བརྒྱུད་ལྡན་དམ་པའི་ཞལ་ལུང་འཇམ་
དཔལ་ཞལ་ལུང་གི་དོན་བསྡུས་པ་སྐལ་ལྡན་ཐར་ལཿ
འཇུག་ངོགས་ཞེས་བྱ་བ་བཞུགས་སོ། །
ན་མོ་གུ་རུ་མཉྫུ་གྷོ་ཥཱ་ཡ། མཉམ་མེད་ཤཱཀྱའི་ཏོག་དང་མི་ཕམ་འཇམ་པའི་དབྱངས། །
ཀླུ་སྒྲུབ་ཐོགས་མེད་ཡབ་སྲས་དཔལ་ལྡན་ཨ་ཏི་ཤ །རྒྱལ་བ་གཉིས་པ་སྲས་བཅས་ཟབ་དང་རྒྱ་
ཆེན་པའི། །གདམས་པའི་མཛོད་འཛིན་ཀུན་མཁྱེན་འཇམ་དབྱངས་བཞད་པ་སོགས། །དངོས་
བརྒྱུད་བླ་མའི་ཚོགས་ལ་སྒོ་གསུམ་གུས་པས་འདུད། །སྔོན་བྱོན་རྒྱལ་ཀུན་བགྲོད་པ་གཅིག་
པའི་ལམ། །ཕྱིས་འབྱུང་སྐལ་ལྡན་ཐར་ལམ་འཇུག་ངོགས་ཏེ། །འཁྲུལ་བའི་སྐྱོན་སྨད་དོན་གྱི་
གནད་རྣམས་ཀུན། །མ་ཚང་མེད་པ་ཐོགས་མཐའ་བར་དགེ་བ། །ཉོན་མོངས་ནད་ཀུན་སེལ་
བྱེད་སྨན་གཅིག་བུ། །བདུད་རྩིའི་བཅུད་མཆོག་བྱང་ཆུབ་ལམ་གྱི་ཁྲིད། །གོ་རིམ་ཙམ་ཞིག་
བརྗེད་ཐོར་བྲི་བར་བྱ། །
/
༈ དེ་ལ་འདིར་རྒྱལ་བའི་གསུང་རབ་རྒྱ་མཚོའི་སྙིང་བོ། ཤིང་རྟ་ཆེན་པོ་ཀླུ་སྒྲུབ་དང་
ཐོགས་མེད་རྣམས་གཉིས་ཀྱི་ལམ་སྲོལ། རྣམ་པ་ཐམས་ཅད་མཁྱེན་པའི་སར་འགྲོ་བའི་སྐྱེ་བོ་
མཆོག་གི་ཆོས་ལུགས། སྐྱེས་བུ་གསུམ་གྱི་ཉམས་ལེན་གྱི་རིམ་པ་མ་ཚང་བ་མེད་པར་བསྡུས་
པ། བྱང་ཆུབ་ལམ་གྱི་རིམ་པའི་སྒོ་ནས་སྐལ་ལྡན་གྱི་སྐྱེས་བུ་སངས་རྒྱས་ཀྱི་སར་འཁྲིད་པའི་
ཚུལ་འདི་ནི་གང་བཤད་པར་བྱ་བའི་ཆོས་ཡིན་ནོ། །
དེ་ཉམས་སུ་ལེན་པའི་ཚུལ་འཆད་པ་ལ་བཞི། ཆོས་ཁུངས་བཙུན་པར་བསྟན་པའི་
ཕྱིར་མཛད་པ་བོའི་ཆེ་བ་བསྟན་པ་དང༌། གདམས་པ་དངོས་ལ་གུས་པ་བསྐྱེད་པའི་ཕྱིར་
ཆོས་ཀྱི་ཆེ་བ་བསྟན་པ་དང་། ཆེ་བ་གཉིས་དང་ལྡན་པའི་ཆོས་ལ་ཉན་བཤད་ཇི་ལྟར་བྱ་བའི་
ཚུལ་དང༌། གདམས་པ་དངོས་ཀྱིས་སློབ་མ་ཇི་ལྟར་བཀྲི་བའི་རིམ་པའོ། །དང་བོ་ལ་གསུམ།
191

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
ཞེས་སོ།
རིགས་ཕུན་སུམ་ཚོགས་པ་སྐྱེ་བ་བཞེས་ཚུལ། རྟེན་དེ་ལ་ཡོན་ཏན་བརྙེས་ཚུལ། བརྙེས་ནས་
བསྟན་པ་ལ་བྱ་བ་མཛད་ཚུལ་ལོ། །ཡོན་ཏན་བརྙེས་ཚུལ་ལ་གཉིས། མང་དུ་མཁྱེན་པ་ལུང་གི་
ཡོན་ཏན་དང་། ཚུལ་བཞིན་བསྒྲུབས་པ་རྟོགས་པའི་ཡོན་ཏན་བརྙེས་ཚུལ་ལོ། །དེ་ལ་གསུམ།
ལྷག་པའི་ཚུལ་ཁྲིམས། ལྷག་པའི་ཏིང་ངེ་འཛིན། ལྷག་པའི་ཤེས་རབ་ཀྱི་བསླབ་པ་དང་ལྡན་
པའོ། །བསྟན་པ་ལ་བྱ་བ་མཛད་ཚུལ་ལ་གཉིས། རྒྱ་གར་དང་། བོད་དུ་མཛད་ཚུལ་ལོ། །
།དེས་ནས་ཆོས་འདི་ཉམས་སུ་ལེན་པའི་གང་ཟག་དེས་ཀྱང་རྫོགས་པའི་སངས་རྒྱས་
ནས་བཟུང་སྟེ་དམ་པ་བར་མ་ཆད་པའི་དགེ་བའི་བཤེས་གཉེན་ཞིག་ལས་ཐོས་དགོས་པས།
རྗེ་བླ་མས། ཤིང་རྟ་ཆེན་པོ་གཉིས་ལས་ལེགས་བརྒྱུད་པའི། །ཟབ་མོ་ལྟ་བ་རྒྱ་ཆེན་སྤྱོད་པའི་
ལམ། །ཞེས་དང་། ཀླུ་སྒྲུབ་ཐོགས་མེད་གཉིས་ལས་རིམ་བཞིན་དུ། །ལེགས་བརྒྱུད་བྱང་ཆུབ་
ལམ་གྱི་རིམ་པ་ནི། །ཞེས་བདག་ཅག་གི་སྟོན་པ་ཟས་གཙང་སྲས་ནས་བཟུང་སྟེ་མཁས་གྲུབ་
གཉིས་འཛོམ་གྱི་དམ་པ་གསེར་རིའི་འཕྲེང་བ་ལྟ་བུ་གཅིག་ནས་གཅིག་ཏུ་བརྒྱུད་པ་ལམ་རིམ་
གསོལ་འདེབས་སུ་གསལ་བོར་རང་གི་རྩ་བའི་བླ་མའི་བར་འཁྲུལ་མེད་ཀྱི་ཕྱག་བཞེས་ལེགས་
པར་བྱོན་པ་ཡིན་པས་ཁུངས་བཙུན་པ་ལ་བཤད་ཀྱང་མི་དགོས་སོ། །
གཉིས་པ་གདམས་པ་དངོས་ཀྱི་ཆེ་བ་ནི། རྗེ་བླ་མས། སྐྱེ་རྒུའི་འདོད་དོན་མ་
ལུས་བསྐང་བས་ན། །གདམས་པ་རིན་ཆེན་དབང་གི་རྒྱལ་བོ་སྟེ། །གཞུང་བཟང་སྟོང་གི་ཆུ་བོ་
འདུ་བའི་ཕྱིར། །དཔལ་ལྡན་ལེགས་པར་བཤད་པའི་རྒྱ་མཚོའང་ཡིན། །ཞེས་པ་འདིའི་ཆེ་བ་
ལ་བཞི། བསྟན་པ་ཐམས་ཅད་འགལ་མེད་དུ་རྟོགས་པའི་ཆེ་བ། གསུང་རབ་མ་ལུས་པར་
གདམས་ངག་ཏུ་འཆར་བའི་ཆེ་བ། རྒྱལ་བའི་དགོངས་པ་བདེ་བླག་ཏུ་རྙེད་པའི་ཆེ་བ། ཉེས་
སྤྱོད་ཆེན་པོ་རང་འགགས་སུ་འགྲོ་བའི་ཆེ་བའོ། །དང་བོ་ནི་སྤྱིར་རྒྱལ་བས་ཆོས་ཀྱི་ཕུང་བོ་
བརྒྱད་ཁྲི་བཞི་སྟོང་བཀའ་སྩལ་པའི་དོན་དྲིལ་ན་གང་ཟག་གཅིག་འཚང་རྒྱ་བའི་ཐབས་སུ་
བསྟན་པས། གང་ཟག་དེས་ཀྱང་སྐྱེས་བུ་གསུམ་གྱི་ལམ་སྔ་མ་སྔ་མ་རྒྱུ་དང་ཕྱི་མ་ཕྱི་མ་འབྲས་
བུའི་ཚུལ་དུ་མགོ་བཤེས་གཉེན་བསྟེན་ཚུལ་ནས་བཟུང་སྟེ་མཇུག་ཞི་ལྷག་གི་བར་རྣམས་དངོས་
192

བྱང་ཆུབ་ལམ་གྱི་རིམ་པའི་དམར་ཁྲིད།
-- ------- -- .
བསྟན་རང་དོན་གྱི་ཆོས་སྐོར་དང་། རང་དོན་དོར་ནས་གཞན་ཕན་ལྷུར་ལེན་པའི་སྐོར་རྣམས་
ཚིག་ལ་འགལ་བ་ལྟར་གྱུར་ཀྱང་དོན་གྱི་ཆ་ལ་རྒྱུ་འབྲས་སམ། ལམ་གྱི་གཙོ་བོ་དང་ཡན་ལག་
གི་ཚུལ་གྱིས་གསུང་རབ་ཐམས་ཅད་གཅིག་གྲོགས་སུ་གཅིག་འགྲོ་བ་ཞིག་གོ་དགོས་པས་ལམ་
འདི་ཉིད་ཉམས་ལེན་བྱས་པས་བསྟན་པ་ཐམས་ཅད་འགལ་མེད་དུ་རྟོགས་པར་འགྱུར་རོ། །
གཉིས་པ་ནི། དེ་ལྟར་རྟོགས་པའི་དོན་ཉམས་སུ་ལེན་པ་ན། རིན་པོ་ཆེ་གསུམ་གྱི་
གཏམ་གྱི་སྦྱོར་བ་ལས། མང་དུ་ཐོས་ཀྱང་ཆོས་ཀྱིས་ཕོངས་པ་ནི། །གསུང་རབ་གདམས་
པར་ཤར་བ་མེད་པས་ནོངས། །ཞེས་ལུང་གི་བསྟན་པ་གཏན་ལ་ཕབ་པའི་རྒྱུ་ལས་རྟོགས་པའི་
བསྟན་པ་སྒྲུབ་དགོས། མངོན་མཐོ་ངེས་ལེགས་ཀྱི་བདེ་བ་སྣ་གཅིག་ཡན་ཆད་སྒྲུབ་ཕྱིར་དུ་
སངས་རྒྱས་ཀྱི་བཀའ་དྲི་མ་མེད་པ་ལས་དངོས་ཤུགས་ཀྱིས་མ་བསྟན་པ་མེད་ནའང་། དེ་དག་
ཟབ་ཅིང་བརླིང་བས་བློར་ཆུད་དཀའ་བ་རྣམས་ལ་བསྟན་བཅོས་ཆེན་པོ་རྣམས་ལས་མ་བསྟན་
པའི་མན་ངག་ཟུར་བ་མེད་པས་གསུང་རབ་དགོངས་འགྲེལ་རྣམས་གདམས་ངག་གི་མཆོག་
ཡིན་མོད། རང་རེ་བློ་གྲོས་ཞན་པས་གཞུང་ཆེན་པོ་ནས་རྙེད་དཀའ་བས། དེ་དག་ནས་རྒྱ་
ཆེར་བཤད་པའི་དོན་ཐམས་ཅད་ལམ་གྱི་རིམ་པ་འདི་ཉིད་ཀྱི་སྐབས་སུ་སྔོན་འགྲོ་དང་དངོས་
གཞི་དང་མཇུག་གི་རིམ་པ་གསུམ་དུ་དོན་ཧྲིལ་གྱིས་འདུ་ཞིང་ཚང་བ་ལ་ངེས་ཤེས་རྙེད་འོང་
བས་ན་གསུང་རབ་ཐམས་ཅད་གདམས་ངག་ཏུ་འཆར་བའི་ཆེ་བའོ། །
གསུམ་པ་ནི། དེ་ལྟར་ཤར་བ་ན། དེ་ལྟ་བུའི་གཞུང་ཆེ་བ་རྣམས་གདམས་ངག་གི་
མཆོག་ཡིན་ཡང་། འོ་སྐོལ་དུས་དབང་གིས་བློའི་མཐུ་ཇེ་ཆུང་དུ་གྱུར་བ་རྣམས་བླ་མའི་མན་
ངག་ལ་མ་བརྟེན་པར་དེ་དག་གི་དོན་ལ་སྒྲོ་འདོགས་ཆོད་དཀའ་བས། ཚིག་གི་ཆ་མཐའ་
དག་ཡོངས་སུ་རྫོགས་པར་འདུ་མི་དགོས་ཤིང་། དོན་གྱི་ཆ་འདུ་བ་ནི་དཔེར་ན་སྨན་སྣ་ཚང་
བའི་ཐུན་ཆུང་ངུ་ཞིག་གིས་གང་ཟག་གཅིག་གི་ཚ་བའི་ནད་སེལ་བ་ཡིན་གྱི། སྨན་གྱི་ཕུང་
བོ་ཐམས་ཅད་ཟ་དགོས་པ་ནི་མ་ཡིན་ནོ། །དེ་བཞིན་དུ་བླ་མའི་མན་ངག་ལ་བརྟེན་ནས་རྒྱལ་
བའི་དགོངས་པ་བདེ་བླག་ཏུ་རྙེད་པར་འགྱུར་བ་ཡིན་ནོ། །བཞི་བ་ནི། དེས་ན་སངས་རྒྱས་ཀྱི་
193

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
གསུང་རབ་དགོངས་འགྲེལ་དང་བཅས་པ་དངོས་དང་བརྒྱུད་པས། གང་ཟག་གཅིག་འཚང་
རྒྱ་བའི་ཐབས་སུ་གསུངས་པར་མ་གོ་བར་འགའ་ཞིག་འཚང་རྒྱ་བའི་ཐབས་དང་། འགའ་
ཞིག་གེགས་སུ་བཟུང་ནས་བཟང་ངན་དང་ཐེག་པ་ཆེ་ཆུང་ཕྱེ་སྟེ། འདི་ལ་བྱང་སེམས་ཀྱི་སློབ་
དགོས་འདི་ལ་མི་དགོས་ཞེས་དོར་བྱར་གོ་ན་ཆོས་སྤོང་གི་ལས་སུ་འགྱུར་བ་དང་། ཆོས་སྤོང་
གི་སྒྲིབ་པ་ནི། རྣམ་པ་ཐམས་ཅད་བསྡུས་པའི་མདོ་ལས། འཇམ་དཔལ་དམ་པའི་ཆོས་སྤོང་
བའི་སྒྲིབ་པ་ནི་ཕྲའོ། །འཇམ་དཔལ་དེ་བཞིན་གཤེགས་པས་གསུངས་པའི་བཀའ་ལ་ལ་ནི་
བཟང་བར་འདུ་ཤེས་ལ། ལ་ལ་ནི་ངན་པར་འདུ་ཤེས་པ་ནི་ཆོས་སྤོང་བའོ། །ཞེས་སོགས་
གསུངས་སོ། །ཏིང་ངེ་འཛིན་གྱི་རྒྱལ་བོ་ལས། གང་གིས་འཛམ་བུའི་གླིང་འདིར་ནི། །མཆོད་
རྟེན་ཐམས་ཅད་བཤིག་བྱེད་པས། །གང་གི་མདོ་སྡེ་སྤོང་བྱེད་པའི། །སྡིག་པ་དེ་ནི་ཆེས་ཁྱད་
འཕགས། །གང་གིས་གངྒཱའི་བྱེ་སྙེད་ཀྱི། །དགྲ་བཅོམ་བསད་པར་གྱུར་པ་བས། །གང་གིས་
མདོ་སྡེ་སྤོང་བྱེད་པའི། །སྡིག་པ་དེ་ནི་ཆེས་ཁྱད་འཕགས། །ཞེས་གསུངས་སོ། །སྤྱིར་ཆོས་སྤོང་
འབྱུང་བའི་སྒོ་དུ་མ་སྣང་ནའང་སྔར་བསྟན་པའི་སྒོ་འདི་ཆེ་ཤོས་སུ་སྣང་བས་འབད་པས་སྤང་
བར་བྱའོ། །བསྟན་བཅོས་འདིར་གསུང་རབ་ཐམས་ཅད་ཀྱི་དོན་གཅིག་ཏུ་དྲིལ་ན་གང་ཟག་
གཅིག་འཚང་རྒྱ་བའི་ཆ་རྐྱེན་དུ་འདུ་བར་རྟོགས་པའི་ཕྱིར་ན་ཚུལ་འདི་ཉམས་སུ་བསྟར་བས་
ཆོས་སྤོང་གི་སྒོ་ཐམས་ཅད་ཁེགས་པས་ན་ཉེས་སྤྱོད་ཆེན་པོ་རང་འགགས་སུ་འགྲོ་བའི་ཆེ་བ་སྟེ།
དེ་ལྟ་བུའི་ཆེ་བ་བཞི་དང་ལྡན་པའི་ཆོས་ལ་ཉན་བཤད་ཇི་ལྟར་བྱ་བ་ལ་གསུམ། ཉན་པའི་
ཚུལ་དང་། བཤད་པའི་ཚུལ། མཇུག་ཏུ་ཐུན་མོང་དུ་བྱ་བའི་ཚུལ་ལོ། །དང་བོ་ལ་གསུམ།
ཆོས་ཐོས་པའི་ཕན་ཡོན་བསམ་པ། ཆོས་དང་ཆོས་སྨྲ་བ་ལ་རིམ་གྲོ་བསྐྱེད་པ། ཉན་པའི་
ཚུལ་དངོས་སོ། །དང་བོ་ནི། ཐོས་པའི་ཚོམས་ལས། ཐོས་པས་ཆོས་རྣམས་ཤེས་པར་
འགྱུར། །ཐོས་པས་སྡིག་ལས་ལྡོག་པར་བྱེད། །ཐོས་པས་དོན་མ་ཡིན་པ་སྤོང་། །ཐོས་པས་མྱ་
ངན་འདས་པ་འཐོབོ། །ཅེས་པ་ལ་སོགས་པའི་ཐོས་པའི་ཕན་ཡོན་ཡང་ཡང་བསམས་ལ་གུས་
པ་བསྐྱེད་དོ། །གཉིས་པ་ནི། སའི་སྙིང་བོའི་མདོ་ལས། གཅིག་ཏུ་དད་ཅིང་གུས་པས་ཆོས་
194

བྱང་ཆུབ་ལམ་གྱི་རིམ་པའི་དམར་ཁྲིད།
མཉན་གྱི། །དེ་ལ་འཕྱ་ཞིང་སྐུར་བར་མི་བྱའོ། །ཆོས་སྨྲ་ཁ་ལ་མཆོད་པ་བྱ་བ་ནི། །སངས་རྒྱས་
འདྲ་བར་དེ་ལ་འདུ་ཤེས་བསྐྱེད། །ཅེས་གསུངས་པའི་དོན་ཡིན་པས་རྟེན་འབྲེལ་གྱི་སྒོ་དང་བོ་
འདི་ནས་མ་འཕྱུགས་ཤིང་བརྙས་སྨོད་ཀྱི་གནས་སུ་མ་སོང་བ་ཞིག་དགོས་གསུངས། དེས་ན་
དགེ་བའི་བཤེས་གཉེན་ལ་སངས་རྒྱས་དང་འདྲ་བར་བལྟས་ལ་སེང་གེའི་ཁྲི་ལ་སོགས་པའི་
བཀུར་སྟི་དང་རྙེད་པས་མཆོད་དེ་ཆོས་དང་ཆོས་སྨྲ་བ་གཉིས་ལ་གུས་པར་བྱ་བར་གསུངས་པ་
དང་། སྐྱེས་རབས་ལས་ཀྱང་། · རབ་ཏུ་དམའ་བའི་སྟན་ལ་འདུག །དུལ་བའི་དཔལ་ནི་རྣམ་
པར་བསྐྱེད། །དགའ་དང་ལྡན་པའི་མིག་གིས་བལྟ། །ཚིག་གི་བདུད་རྩི་འཐུང་བ་བཞིན། །གུས་
པ་བསྐྱེད་ཅིང་རྩེ་གཅིག་བཏུད། །རབ་ཏུ་དད་ལ་དྲི་མེད་ཡིད། །ནད་པས་སྨན་པའི་ཚིག་ཉན་
བཞིན། །རིམ་གྲོ་སྐྱེད་དེ་ཆོས་ཉོན་ཅིག །ཅེས་གསུངས་པ་ལྟར། ཐོག་མར་བདུད་ཚར་གཅོད་
པའི་སྔགས་འདོན་པའམ། ་ མ་གྲུབ་ན་དེའི་ཚབ་ཏུ་མདོ་ཚར་གསུམ་ངེས་པར་གསུང་། དེའི་
རྗེས་སུ་སངས་རྒྱས་ནས་བཟུང་སྟེ་རྩ་བའི་བླ་མའི་བར་ལམ་རིམ་བརྒྱུད་པའི་གསོལ་འདེབས་
དང་མཎྜལ་འབུལ་བ་ལ་སོགས་པ་ཕྱག་ལེན་གྱི་གོ་རིམ་འཕྱུགས་མེད་དུ་བྱའོ། །
གསུམ་པ་ནི། ནམ་མཁའི་མཐའ་དང་མཉམ་པའི་སེམས་ཅན་ཐམས་ཅད་ཀྱིས་དོན་
དུ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་ཅི་ནས་ཀྱང་ཐོབ་པར་བྱ། དེའི་ཕྱིར་
དུ་བྱང་ཆུབ་ལམ་གྱི་རིམ་པ་ཉན་ལ་ཉམས་སུ་བླང་བར་བགྱིའོ་སྙམ་དུ་སེམས་བསྐྱེད་པར་
བྱའོ། །འདི་ལ་གཉིས། སྣོད་ཀྱི་སྐྱོན་གསུམ་སྤང་བ། འདུ་ཤེས་དྲུག་བསྟེན་པའོ། །དང་བོ་
ནི། སྣོད་ཁ་སྦུབ་ལྟ་བུ་མ་ཡིན་པ་དང་། ཁ་གྱེན་དུ་བཟེད་ཀྱང་མི་གཙང་བ་དང་། གཙང་དུ་
ཟིན་ཀྱང་ཞབས་རྡོལ་མ་ཡིན་པ་དང་། དེར་ལྷས་ཆར་ཕབ་ཀྱང་ནང་དུ་མི་འགྲོ། སོང་ཡང་མི་
གཙང་བས་སྦགས་པས་འཐུང་བས་དོན་མི་འགྲུབ། མི་གཙང་བས་མ་སླད་ཀྱང་ནང་ནས་མི་
གནས་པར་ཟགས་འགྲོ་བ་ཡིན་ནོ། །དཔེ་དེ་བཞིན་དུ་ཆོས་ཀྱི་གྲྭར་བསྡད་དུ་ཟིན་ཀྱང་རྣ་[བ]
ལེགས་པར་མི་གཏོད་པ་དང་། གཏད་ཀྱང་ལོག་པར་བཟུང་བའམ། ཀུན་སློང་ལ་སྐྱོན་ཆགས་
པ་ལ་སོགས་པ་དང་། སྐྱོན་དེ་དག་མེད་ཀྱང་ཉན་པའི་ཚིག་དང་དོན་རང་རྒྱུད་ལ་བརྟན་པར་
:
195

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
མ་བྱས་པས་ཉམས་པར་གྱུར་པ་ནི། ཆོས་ཐོས་པ་དོན་མེད་དུ་གྱུར་པས། དེའི་གཉེན་པོར་
མདོ་ལས། ལེགས་པར་རབ་ཏུ་ཉོན་ལ་ཡིད་ལ་ཟུངས་ཤིག །ཅེས་ཚིག་གསུམ་པོ་འདི་ནུས་པ་
ཆེན་པོར་སྣང་ངོ་། །
གཉིས་པ་ལ་དྲུག རང་ལ་ནད་པ་ལྟ་བུའི་འདུ་ཤེས། ཆོས་སྨྲ་བ་བོ་ལ་སྨན་པ་ལྟ་བུའི་
འདུ་ཤེས། རྗེས་སུ་བསྟན་པ་ལ་སྨན་གྱི་འདུ་ཤེས། ནན་ཏན་ཉམས་སུ་བླང་བ་ལ་ནད་འཚོ་
བའི་འདུ་ཤེས། དེ་བཞིན་གཤེགས་པ་ལ་སྐྱེས་བུ་དམ་པའི་འདུ་ཤེས། ཆོས་ཀྱི་ཚུལ་འདི་ལྟ་
བུ་ལ་བརྟེན་ནས་རྒྱལ་བའི་བསྟན་པ་ཡུན་རིང་དུ་གནས་པའི་འདུ་ཤེས་བསྐྱེད་པར་བྱའོ། །དང་
བོ་ནི། རྒྱུན་རིང་ལ་ཤུགས་དྲག་པོ་སྐྱེད་པའི་ཆགས་སོགས་ཉོན་མོངས་པས་དུས་རྟག་ཏུ་ན་བ་
ལས་གཞན་པའི་ནད་པ་མ་མཆིས་སོ། །
གཉིས་པ་ནི། ནད་ཚབས་ཆེན་གྱིས་བཏབ་པའི་མི་སྨན་པ་མཁས་པ་དང་འཕྲད་ན་
དགའ་ཞིང་བསྙེན་བཀུར་བ་ལྟར་ཆོས་སྟོན་པའི་བཤེས་གཉེན་ལས་གཞན་པའི་སྨན་པ་མ་
མཆིས་པས། གུས་པས་བསྙེན་བཀུར་བྱ་ཞིང་ཅི་གསུངས་སྒྲུབ་དགོས་སོ། །
གསུམ་པ་ནི། ནད་པས་སྨན་པའི་སྨན་དེ་ལ་གཅེས་སྤྲས་སུ་བྱེད་པ་བཞིན་བཤེས་
གཉེན་གྱི་གསུངས་པའི་གདམས་ངག་དང༌། རྗེས་སུ་བསྟན་པ་ལ་འབད་པ་དུ་མས་གཅེས་
སྨྲས་སུ་འཛིན་ཅིང་བརྗེད་པ་ལ་སོགས་ཆུད་ཟོས་སུ་མི་གཏོང་ངོ༌། །
བཞི་བ་ནི། ནད་པས་སྨན་པས་སྦྱར་བའི་སྨན་མ་འཐུང་ན། ནད་ཞུ་མི་ནུས་པ་བཞིན།
འོ་སྐོལ་ཐོག་མ་མེད་པ་ནས་ཉོན་མོངས་པའི་ནད་ཚབས་ཅན་གྱིས་ཐེབས་པ་ལ། གདམས་
ངག་ཐུན་རེ་ཙམ་ཉམས་སུ་བླངས་པས་གཞོམ་མི་ནུས་པས། ལམ་གྱི་ཆ་ཐམས་ཅད་སོ་སོར་
དཔྱད་ཅིང་། ཆུ་བོའི་རྒྱུན་བཞིན་དུ་འབད་དགོས་སོ། །རང་ལ་ནད་པ་ལྟ་བུའི་འདུ་ཤེས་ཤིན་
ཏུ་གལ་ཆེ་སྟེ། དེ་ཡོད་ན་གཞན་རྣམས་ཀྱང་འབྱུང་། དེ་ཚིག་ཙམ་དུ་སོང་ན་གཞན་རྣམས་
ཀྱང་དོན་དུ་མི་འགྱུར་བར་གསུངས་པ་རྒྱས་བཤད་རྣམས་ལས་ཤེས་པར་བྱའོ། །
ལྔ་བ་ནི། ཆོས་གསུང་བ་བོ་བཅོམ་ལྡན་འདས་རྗེས་སུ་དྲན་པས་གུས་པ་བསྐྱེད་པའོ། །
196

བྱང་ཆུབ་ལམ་གྱི་རིམ་པའི་དམར་ཁྲིད།
དྲུག་པ་ནི། ཆོས་འདི་ལྟ་བུ་ཉན་པ་ལ་བརྟེན་ནས། རྒྱལ་བའི་བསྟན་པ་རིང་དུ་གནས་
ན་ཅི་མ་རུང་སྙམ་དུ་སེམས་པའོ། །
གཉིས་པ་ཆོས་བཤ